Mdluli weer onder vergrootglas | Maroela Media
Die appèlhof het Donderdag beslis dat aanklagte van bedrog en korrupsie teen die voormalige baas van misdaadintelligensie, Richard Mdluli, heringestel moet word.
Die nasionale direkteur van openbare vervolging (NDOV) is op 23 September verlede jaar aangesê om weer kriminele aanklagte teen Mdluli in te stel.
Die hooggeregshof in Pretoria het vroeër 'n besluit van die NDOV om kriminele klagte teen Mdluli terug te trek, tersyde gestel. Die hof het ook 'n besluit om Mdluli weer in sy pos as nasionale kommissaris van polisie en hoof van misdaadintelligensie aan te stel, tersyde gestel. Mdluli, die Suid-Afrikaanse Polisiediens (SAPD) en die Nasionale Vervolgingsgesag (NVG) het teen dié uitspraak geappelleer.
Die NVG het ná die uitspraak gesê hulle gaan eers die appèlhof se uitspraak bestudeer alvorens hulle kommentaar gaan lewer. Lees meer hier.